 inuu qofku shaqaysto, wixii uu kasbadayna wax ka cuno, waxna ka sadaqaysto waa camal saalix ah oo diintu ina ku boorrisay, mana aha wax qofka darajadiisa iyo jagadiisa hoos u dhigaya ee waa wax sare u qaadaya; waayo nabigeena ayaa ku ammaanay nabi Daawuud inuu cuni jirey wuxuu gacantiisa ku shaqaysto, Rasuulkeenuna nabinimada ka hor wuxuu ariga lacag ugu raaci jirey reer Makka. 